{"text_format":"2","workbook":"xls","n_sheets":1,"sheets":["EConReport"],"not_rendered":{"charts":0,"images":0,"macros":0,"external_links":0,"defined_names":0,"comments":0,"pivot_tables":0},"unopened":[],"bounds":{"document_bytes":16777216,"sheet_cells":100000,"run_cost":"one","rows_first":2000,"rows_last":500,"rows_between":2000,"halvings":0,"cell_chars":16384,"cell_head_chars":4096},"cells_cut":0,"cells_raw":0,"read":"whole","date_system":"1900","formulas":"cached_only"}

{"sheet":"EConReport","index":0,"n_rows":15,"n_cols":6,"rows_kept":15,"cut":false,"hidden":false,"merged":[[0,0,0,5]],"flags":["formulas_cached_only"]}
["Izvješće o provedenom savjetovanju - Upute za prijavitelje Poziva na dodjelu bespovratnih sredstava Podrška digitalizaciji poslovanja MSP-ova u procesu industrijske tranzicije Jadranske Hrvatske"]
[]
["Redni broj","Korisnik","Isječak","Komentar","Status odgovora\n","Odgovor"]
[1,"HRVATSKA OBRTNIČKA KOMORA","1.Opće informacije,\n1.3.Predmet, svrha i pokazatelji Poziva","U prethodnom e-savjetovanju za predmetni Poziv, bilo je navedeno da je vrsta Poziva: otvoreni postupak dodjele bespovratnih sredstava, a modalitet Poziva: privremeni. U novoj verziji dokumentacije, modalitet Poziva izmijenjen je u trajni, što smatramo značajnim odstupanjem od ranije najavljene strukture.\nS obzirom na očekivani veliki interes prijavitelja za ovaj Poziv, koji pripada skupini izuzetno popularnih i konkurentnih natječaja, smatramo kako bi zadržavanje privremenog modaliteta omogućilo pravedniji i kvalitetniji postupak prijave i evaluacije. Naime, privremeni modalitet omogućuje zaprimanje svih prijava unutar jasno definiranog roka, čime se osigurava ravnopravan pristup sredstvima svim potencijalnim prijaviteljima. Time se također olakšava usporedna evaluacija prijava prema istim kriterijima i pod istim uvjetima.\nSuprotno tome, trajni modalitet daje prednost prijavama koje budu predane odmah po otvaranju Poziva, potencijalno dovodeći do zatvaranja Poziva već nakon nekoliko minuta zbog iskorištenja alokacije, što bi velik broj kvalitetnih projekata moglo staviti u neravnopravan položaj.\nStoga ljubazno molimo da se u konačnoj verziji Poziva modalitet vrati na privremeni, u skladu s prvotnim nacrtom i u interesu transparentnosti, pravednosti i kvalitete postupka dodjele sredstava.","Nije prihvaćen","Promjena modaliteta poziva jedan je od razloga za ponovljeno javno savjetovanje, s obzirom na značaj izmjene.\nObjava Poziva u trajnom modalitetu pridonijet će bržoj apsorpciji bespovratnih sredstava alociranih u okviru Integriranog teritorijalnog programa 2021. – 2027. od strane budućih Korisnika."]
[2,"CONSULTA DEVELOPMENT DRUŠTVO S OGRANIČENOM ODGOVORNOŠĆU ZA USLUGE SAVJETOVANJA","1.3.Predmet, svrha i pokazatelji Poziva,\nTablica 1. Pokazatelji Poziva","Poštovani, s obzirom da se dodana vrijednost može izračunati na više od samo jednog načina potrebno je kroz pokazatelj preciznije definirati pokazatelj na način da se definiraju pozicije iz GFIa koje su prijavitelji obvezni uzeti u obzir prilikom izračuna podatka o rastu DV za 2% na temelju ukupnog broja zaposlenika temeljem sati rada kao i metodologiju izračuna.","Prihvaćen","Bit će pojašnjeno."]
[3,"HRVATSKA OBRTNIČKA KOMORA","1.Opće informacije,\n1.4.Financijska alokacija Poziva, iznosi i intenziteti bespovratnih sredstava","Pozdravljamo smanjenje najnižeg iznosa bespovratnih sredstava s 30.000 EUR na 20.000 EUR, no predlažemo dodatno smanjenje na 15.000 EUR kako bi se bolje prilagodili stvarnim potrebama obrtnika. Većina obrtnika ne ulaže 20.000 EUR godišnje u digitalizaciju, što obuhvaća troškove softvera, CRM sustava, hardvera i edukacija. Prag ulaganja od 20.000 EUR predstavlja znatnu prepreku za najveći broj obrta u Hrvatskoj koji su kategorizirani kao mikro poduzeća, a čiji godišnji prihodi i potrebe za digitalnim resursima ne opravdavaju tako visoka ulaganja. Snižavanje praga na 15.000 EUR omogućilo bi obrtnicima veću dostupnost potpora, što bi učinkovito potaknulo njihovu digitalnu transformaciju i jačanje konkurentnosti na tržištu.","Nije prihvaćen","Najniži iznos bespovratnih sredstava određen je temeljem razmatranja komentara u okviru prethodno provedenog savjetovanja, a imajući u vidu prihvatljive projektne aktivnosti u okviru ovog Poziva.  Ograničenja definirana u Pozivu definirana su sa ciljem usmjeravanja sredstava kako bi se postigao maksimalni željeni učinak na regionalna gospodstava."]
[4,"KATARINA BINGULA","UPUTE ZA PRIJAVITELJE,\n3.Prihvatljivost projekta                                                                                                                                                                                                                                                                                               ","1. Vezano uz uvjet prihvatljivosti projekta Projekt je usklađen s S3, a planirane projektne aktivnosti će se provoditi u okviru minimalno jednog tematskog prioritetnog područja S3, ljubazno molimo da u tekstu poziva detaljnije pojasnite hoće li biti prihvatljivi oni prijavitelji koji nemaju registriranu djelatnost u području S3, odnosno, molimo pojašnjenje što znači da je projekt usklađen sa Strategijom S3\n2. Vezano uz uvjet prihvatljivosti projekta Projekt je usklađen s S3, a planirane projektne aktivnosti će se provoditi u okviru minimalno jednog tematskog prioritetnog područja S3, ljubazno molimo da u tekstu poziva detaljnije pojasnite što u slučaju da projavitelj nema registriranu djelatnost u području S3, ali njegove isporuke su vezane uz djelatnosti unutar S3 (npr. proizvođač iz metaloprerađivačke industrije proizvodi dijelove za električne automobile) – bi li takav prijavitelj zadovoljavao uvjete prihvatljivosti\n3. Vezano uz uvjet prihvatljivosti projekta Projekt je usklađen s S3, a planirane projektne aktivnosti će se provoditi u okviru minimalno jednog tematskog prioritetnog područja S3, ljubazno molimo pojašnjenje, ako prijavitelj djeluje unutar jedne od prioritetnih niša iz regionalnog lanca vrijednosti, može li se tumačiti da su aktivnosti koje se odnose na unapređenje poslovnih procesa u skladu sa S3 (primjerice za prioritetnu nišu Luksuzni obalni turizam, u Tablici 3. Prikaz regionalnih lanaca vrijednosti, prioritetnih niša s odgovarajućim S3 tematskim prioritetnim područjima u Jadranskoj Hrvatskoj unutar uputa zaprijavitelje, nije navedeno u koje S3 TPP spada)","Primljeno na znanje","Usklađenost projekta sa Strategijom pametne specijalizacije predstavlja kriterij prihvatljivosti u skladu s odobrenim Kriterijima za odabir operacija i pripadajuće metodologije za ITP  2021.-2027. U okviru Strategije pametne specijalizacije do 2029., Prilog V. definirane su prioritetne niše i RLV-ovi, te njihova usklađenost s tematskim prioritetnim područjima.\nPrijavitelji sukladno poglavlju 2.3. moraju biti registrirani za prihvatljive djelatnosti u kojima provode projektne aktivnosti.\nProjekt odnosno projektne aktivnosti moraju se provoditi u okviru minimalno jednog tematskog prioritetnog područja.\nDjelatnosti koje su Pozivom definirane kao neprihvatljive ne mogu imati koristi od dodijeljene potpore.\nFormat Tablice 3. će biti ispravljen u Uputama za prijavitelje koje će biti objavljene u okviru Poziva na dodjelu bespovratnih sredstava."]
[5,"PRUDENCIA KONZALTING, OBRT ZA POSLOVNO SAVJETOVANJE, VL. LIDIJA VESENJAK, VARAŽDIN, PAVLINSKA 5","UPUTE ZA PRIJAVITELJE,\n3.Prihvatljivost projekta                                                                                                                                                                                                                                                                                               ","U poglavlju 2.3. Isključenje prijavitelja točka 5. je izrijekom navedeno koja djelatnost - NKD (58.2) se isključuje. U ovom poglavlju 3. Prihvatljivost projekta pod točkom 10. opet navodite djelatnosti koje su isključene ali bez NKD. Biti će puno manje nedoumica oko djelatnosti ako stavite točne šifre NKD koje su isključene kako su konzultanti zamolili i u prvom savjetovanju.","Primljeno na znanje","Razmotrit će se."]
[6,"VESNA HAJDAREVIĆ","5.Opći zahtjevi koji se odnose na prihvatljivost troškova projekta,\n5.1.Prihvatljive kategorije troškova","Poštovani,\n\nmolimo vas nadopunu definicije prihvatljivih troškova, sukladno već prethodno iznesenim komentarima, a vezano uz trenutno ograničenje prihvatljivosti isključivo na „računalnu opremu“, kao i potrebu za preciznijim definiranjem što sve u tu kategoriju ulazi.\n\nDigitalna transformacija u sektorima uslužnih djelatnosti – uključujući djelatnosti poput privatnih zdravstvenih ustanova, obrazovanja, kreativnih industrija i ostalih – podrazumijeva ne samo korištenje računalne opreme, već i dodatnih digitalnih uređaja koji su nužni za rad softverskih rješenja.\n\nPrimjerice, prilikom implementacije digitalnih sustava za upravljanje dokumentacijom, automatizaciju procesa ili pružanje usluga na daljinu, nužno je koristiti uređaje poput senzora, digitalnih mjernih instrumenata, sustava za snimanje i prijenos podataka te drugih digitalnih komponenti koje omogućuju funkcionalnu integraciju softvera u poslovne procese.\n\nBez navedene opreme, sama softverska rješenja nisu u potpunosti primjenjiva, čime se ograničava stvarna digitalna transformacija i smanjuje učinak ulaganja.\n\nStoga predlažemo da se prihvatljivi troškovi prošire na digitalnu i specijaliziranu opremu povezanu sa softverima, isključivo za potrebe provedbe projektnih aktivnosti.\n\nZahvaljujemo na razumijevanju i nadamo se uvažavanju prijedloga.","Primljeno na znanje","Sukladno Uputama za prijavitelje, poglavlja 1.3., 1.4. i 1.5. svrha projekta i rezultat aktivnosti mora biti modernizacija proizvodnih procesa, značajno unapređenje modela poslovanja ili razvoj usluga te prihvatljivi troškovi moraju biti u skladu s navedenim. U pojmovnik će biti dodana definicija računalne opreme (hardware-a)."]
[7,"JULIJA FINDERLE","5.Opći zahtjevi koji se odnose na prihvatljivost troškova projekta,\n5.1.Prihvatljive kategorije troškova","Poštovani,\n\nS obzirom na definiranu Svrhu i Predmet poziva, odnosno potporu MSP-ovima u digitalnoj tranziciji usmjerenoj na modernizaciju proizvodnih procesa, unapređenje poslovnih modela i razvoj usluga, smatramo da bi se prihvatljivi troškovi trebali dodatno proširiti u dijelu hardverske opreme. Trenutna formulacija: \"računalna oprema isključivo za potrebe provedbe projektnih aktivnosti\", pretežno je usmjerena na osnovni IT hardver. Međutim, stvarna digitalna tranzicija u RLV i prioritetnim nišama Jadranske Hrvatske zahtijeva i obuhvaća znatno širi spektar digitalnog hardvera i specijaliziranih sustava, te stoga računalna oprema u svom općem smislu nije dovoljna da pokrije sve aspekte stvarne digitalne transformacije.\nPredlažemo da se prihvatljivi trošak: \"troškovi nabave i stavljanja u rad računalne opreme (hardware), isključivo za potrebe provedbe projektnih aktivnosti\" proširi na: \"troškovi nabave i implementacije računalne, digitalne i specijalizirane opreme, isključivo za potrebe provedbe projektnih aktivnosti\".\n\nOva izmjena obuhvatila bi širi niz digitalnih fizičkih komponenti (digitalnog hardvera) ključnih za digitalnu transformaciju MSP-ova. Primjerice, u uslužnom sektoru visoke dodane vrijednosti, digitalna transformacija često uključuje mnogo više od klasične računalne opreme, npr. opremu za AR/VR, senzore, IoT uređaje, specijalizirane 3D printere i drugu specifičnu opremu. \nPrimjer su prioritetne niše poput Audio-vizualne i filmske industrije, Plovila budućnosti, te Pametnog ribarstva i akvakulture, za koje smatramo da zahtijevaju vrlo specifičnu, visokovrijednu opremu koja nadilazi uobičajenu računalnu opremu/hardver. Primjerice, filmska industrija treba profesionalne kamere, VR/AR sustave i dr. specijaliziranu opremu; za plovila budućnosti ključni su autonomni sustavi, senzori i oprema za čisti pogon; dok pametno ribarstvo i akvakultura ovise o podvodnim dronovima, sonarima i naprednim sustavima za praćenje okoliša. \n\nKako bi se ojačala konkurentnost i potaknulo otvaranje novih radnih mjesta, proširenje prihvatljivih troškova na širi raspon digitalnog hardvera omogućilo bi MSP-ovima ne samo implementaciju osnovnih IT rješenja, već i stvarnu industrijsku digitalnu transformaciju. Smatramo da bez proširenja ove kategorije troška,  MSP-ovi u neće moći provesti potrebnu modernizaciju niti razviti inovativne digitalne proizvode i usluge koji su temelj transformacijskih ciljeva Poziva i povećanja dodane vrijednosti regionalnog gospodarstva. \n\n\nHvala.","Primljeno na znanje","Razmotrit će se."]
[8,"CALICO, OBRT ZA POSLOVNO SAVJETOVANJE, VL. ANTONIO URSIĆ, ZAGREB, IVANIĆGRADSKA ULICA 9","5.Opći zahtjevi koji se odnose na prihvatljivost troškova projekta,\n5.1.Prihvatljive kategorije troškova","Poštovani, s obzirom na svrhu i prihvatljive aktivnosti Poziva, molimo da se prihvatljivi troškovi prošire s digitalnom opremom za proizvodne i/ili poslovne procese poduzeća koja nisu proizvodni strojevi. \nRačunalna oprema (hardware) je uska kategorija opreme koja se po definiciji odnosi na fizičke dijelove računala, dok oprema koja može značajno unaprijediti proizvodne i/ili poslovne procese može pored samih računalnih komponenti uključivati senzore, komunikacijske uređaje, mjerne uređaje i drugo.","Primljeno na znanje","Sukladno Uputama za prijavitelje, poglavlja 1.3., 1.4. i 1.5. svrha projekta i rezultat aktivnosti mora biti modernizacija proizvodnih procesa, značajno unapređenje modela poslovanja ili razvoj usluga te prihvatljivi troškovi moraju biti u skladu s navedenim. U pojmovnik će biti dodana definicija računalne opreme (hardware-a)."]
[9,"HRVOJKA SKOKOVIĆ HARAŠIĆ","5.Opći zahtjevi koji se odnose na prihvatljivost troškova projekta,\n5.1.Prihvatljive kategorije troškova","Poštovani, ljubazno molimo pojasniti je li trošak 1. Pripreme projektnog prijedloga, 2. provedbe projekta i NOJN nabave prihvatljiv trošak (ili je neprihvatljiv trošak)? ukoliko je prihvatljiv, molimo isto taksativno navesti pod glavne kategorije u 5.1 ili pojasniti je li ideja da navedeno bude financirano kroz neizravne troškove (pa dodati u tekst)? ukoliko je pak neprihvatljiv trošak za obje točke, radi jasnoće predlažem jasno navesti pod 5.2. Hvala!","Djelomično prihvaćen","Pojasnit će se."]
[10,"HRVOJKA SKOKOVIĆ HARAŠIĆ","5.Opći zahtjevi koji se odnose na prihvatljivost troškova projekta,\n5.1.Prihvatljive kategorije troškova","Poštovani, molimo ljubazno pojašnjenje odnosi li se ovdje navedeni navod \"◊ troškovi  nabave standardnih i softvera dizajniranih po mjeri za potrebe korisnika (uključujući i njegovo instaliranje)\" također i na programiranje rješenja u kontekstu \"tailor-made\" programiranja softverskih rješenja po mjeri korisnika? ako da, molimo dodati (programiranje i instaliranje) radi jasnoće navedene točke ako se slažete. hvala!","Prihvaćen","Pojasnit će se."]
[11,"CONSULTA DEVELOPMENT DRUŠTVO S OGRANIČENOM ODGOVORNOŠĆU ZA USLUGE SAVJETOVANJA","5.Opći zahtjevi koji se odnose na prihvatljivost troškova projekta,\n5.1.Prihvatljive kategorije troškova","Poštovani, u kontekstu RLVa kao i poziva gdje projekti za cilj imaju, između ostalog, modernizaciju proizvodnih procesa, potrebno je jasnije razlučiti što će se smatrati hardware, a što proizvodni stroj, naime 3D printeri ili roboti su sastavni dio modernizacije proizvodnih procesa, a nisu strojevi koji su direktno vezani uz proizvodni proces. Potrebno je podrobnije razvrstavanje prihvatljivih i neprihvatljivih troškova.","Primljeno na znanje","Sukladno Uputama za prijavitelje, poglavlja 1.3., 1.4. i 1.5. svrha projekta i rezultat aktivnosti mora biti modernizacija proizvodnih procesa, značajno unapređenje modela poslovanja ili razvoj usluga te prihvatljivi troškovi moraju biti u skladu s navedenim. U pojmovnik će biti dodana definicija računalne opreme (hardware-a)."]
[12,"PIVOT, OBRT ZA USLUGE, VL. IVOR PLISKOVAC, RIJEKA, IVE MARINKOVIĆA 2","UPUTE ZA PRIJAVITELJE,\nTablica 4. Sumirana opća pravila prihvatljivosti troškova","Poštovani,\nMolimo da se, sukladno prethodno iznesenim komentarima, nadopuni definicija prihvatljivih troškova, s obzirom na trenutno ograničenje na „računalnu opremu“ te potrebu za preciznijim određivanjem što ta kategorija uključuje.\nDigitalizacija u prioritetnim nišama Jadranske Hrvatske zahtijeva i drugu digitalnu opremu koja je neophodna za funkcioniranje softverskih rješenja, bez koje ulaganja neće ostvariti puni učinak, jer sama softverska rješenja bez odgovarajuće hardverske podrške nisu primjenjiva i ne mogu omogućiti željenu modernizaciju i konkurentnost.\n\nPrema tome, kao što je već predloženo u prethodnim komentarima, predlažemo da se stavka prihvatljivog troška „računalna oprema/hardver“ dodatno pojasni i proširi na „računalna, digitalna i specijalizirana oprema povezana sa softverom, isključivo za potrebe provedbe projektnih aktivnosti.“\n\nNadamo se da će prijedlog biti uvažen.","Primljeno na znanje","Sukladno Uputama za prijavitelje, poglavlja 1.3., 1.4. i 1.5. svrha projekta i rezultat aktivnosti mora biti modernizacija proizvodnih procesa, značajno unapređenje modela poslovanja ili razvoj usluga te prihvatljivi troškovi moraju biti u skladu s navedenim. U pojmovnik će biti dodana definicija računalne opreme (hardware-a)."]